ועדת הכלכלה, כנסת 24, פרוטוקול מספר 113, 2021-12-13 12:37

מיכאל ביטון: אנחנו מתחילים.

מיכאל ביטון: נא לשבת.

מיכאל ביטון: דיון קצר בסוגיית הצעת תקנות סמכויות מיוחדות להתמודדות עם נגיף הקורונה החדש.

מיכאל ביטון: אני אבקש מאילנה גנס, ראש מטה בריאות הציבור – איתנו, אילנה?

מיכאל ביטון: איפה אילנה?

טל פוקס: בזום.

מיכאל ביטון: בזום.

מיכאל ביטון: נא לפתוח לאילנה את הזום.

מיכאל ביטון: להציג לנו בקצרה את הדברים, ונוכל לעבור להקראה.

קריאה: נראה כאילו היא מדברת.

מיכאל ביטון: לא נורא.

טל פוקס: אני יכולה להציג?

טל פוקס: טל פוקס ממשרד הבריאות.

מיכאל ביטון: טל, בבקשה.

מיכאל ביטון: כן.

מיכאל ביטון: אנחנו מכירים אותך.

מיכאל ביטון: עורכת הדין טל פוקס, משרד הבריאות, בבקשה, בתמצית.

טל פוקס: שלום.

טל פוקס: אז התקנות כאן נועדו, קודם כול, להאריך את התקנות העיקריות, תקנות שמגבילות שדות תעופה וטיסות, 28 ימים.

טל פוקס: מוצעים פה שני תיקונים.

טל פוקס: תיקון אחד לבקשת הוועדה, ובצדק, השוואה בין הפער בין הטיסה הראשונה לשנייה.

טל פוקס: כמו שזה יחול על PCR, זה צריך לחול גם על אנטיגן.

טל פוקס: זה נשמט בטעות.

טל פוקס: זה איזשהו עניין של נוסח.

טל פוקס: והתיקון השני, תיקון מהותי, הוא הכללה, בעצם השוואה של הדין שחל היום על חוזר שחייב בבידוד, שאסור לו לנסוע בתחבורה ציבורית למקום הבידוד, לא באוטובוס ולא ברכבת.

טל פוקס: ההגדרה של תחבורה ציבורית לפקודת בריאות העם, איפה שהעבירה הזאת נקבעה, לא כוללת טיסה פנימית.

טל פוקס: וכאן אנחנו מוסיפים את הטיסה הפנימית.

רון כץ: מה לגבי מונית?

רון כץ: מה לגבי מוניות?

טל פוקס: מוניות זה אפשר.

טל פוקס: אין בעיה עם זה.

רון כץ: מה ההבדל?

טל פוקס: בין מטוס למונית?

רון כץ: לא.

רון כץ: בין תחבורה ציבורית למונית.

רון כץ: עכשיו נסעת עם מונית.

רון כץ: אותו נהג מונית, עד שגילית שמישהו חולה, הסיע עוד עשרה אנשים.

טל פוקס: אז לגבי ההצדקות הבריאותיות, אפשר להפנות לבריאות הציבור.

טל פוקס: אבל, בתמצית, קודם כול, אלה לא התקנות שמונחות כאן.

טל פוקס: אנחנו לא מדברים עכשיו על האיסור לנסוע באוטובוס או ברכבת.

טל פוקס: הדבר היחיד שכאן מובא לוועדה הוא האיסור לנסוע בטיסה פנימית למקום הבידוד.

טל פוקס: וההבדל הוא כמובן בכמות החשיפה של אנשים.

טל פוקס: ואם תרצו, אילנה גנס יכולה להרחיב על זה.

מיכאל ביטון: אנחנו נתמקד רק במה שהבאתם.

מיכאל ביטון: אם יש נושא שאתה רוצה לקדם, נעשה את זה ביום אחר.

מיכאל ביטון: אנחנו גם ככה באיחור בלו"ז.

מיכאל ביטון: רק את התקנה שהבאתם.

אביגל כספי: רק אני אדייק שבמונית זה לא הכול מונית, אלא יש תנאים.

אביגל כספי: לנוסע לבידוד, זה צריך להיות שלא ישב שם נוסע נוסף והחלונות צריכים להיות פתוחים.

אביגל כספי: כלומר, לא אמור להיות עוד נוסע, חוץ מהנהג.

מיכאל ביטון: עורכת הדין אביגל, אנחנו יכולים לעבור להקראה?

אביגל כספי: כן.

מיכאל ביטון: מי מקריא?

אביגל כספי: טל.

מיכאל ביטון: טל, בבקשה.

טל פוקס: "טיוטת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 5), התשפ"ב–2021 אני רק אגיד שכרגע הקבוצה הזאת היא קבוצה ריקה, קבוצה של אנשים שיכולים לנסוע בתחבורה ציבורית למקום הבידוד.

טל פוקס: כרגע על כל המבודדים נאסר לנסוע בתחבורה ציבורית.

טל פוקס: אבל היו תקופות בצו בידוד בית, עד לפני כשלושה שבועות שהיה מותר.

מיכאל ביטון: כן.

טל פוקס: ולכן אם וכשזה זה יותר בצו בידוד בית, אוטומטית זה יותר גם לגבי טיסה פנימית.

אביגל כספי: יש לי רק שאלה אחת.

אביגל כספי: זה יותר לגבי הגעה למקום הבידוד או שיש כוונה גם להתיר את זה לגבי הגעה לבדיקה?

טל פוקס: לגבי הגעה לבדיקה זה מעולם לא היה מותר, ולכן לא התייחסתי לזה.

טל פוקס: אני לא חושבת שזו אופציה סבירה.

אביגל כספי: אוקיי.

טל פוקס: אבל אם יהיה שינוי, אז אולי נשנה גם כאן.

אביגל כספי: אוקיי.

טל פוקס: כלומר, הקנס על הפרה של ההוראה הזאת הוא 5,000 שקלים.

טל פוקס: הסיבה שבחרנו 5,000 היא כי זה הקנס גם על נסיעה באוטובוס או ברכבת.

טל פוקס: אז רצינו שזה יהיה שווה, שוויוני.

מיכאל ביטון: תמשיכי.

מיכאל ביטון: תודה.

מיכאל ביטון: מי בעד?

מיכאל ביטון: עד שרון יכול היה להצביע איתי, הוא הלך?

מיכאל ביטון: אושר.

מיכאל ביטון: אנחנו מצביעים פה אחד בעד תיקון התקנות.

מיכאל ביטון: אני נועל את הדיון.